-Թարգմանական արվեստը ես որոշակիորեն կապում եմ կինոյի, ռեժիսուրայի հետ։ Ընդհանրապես երիտասարդ տարիքում ավելի շատ ռեժիսորի դերում էի ինձ պատկերացնում և մտադիր էի ռեժիսոր դառնալ։ Եղել է ժամանակ, երբ թատրոնը գերադասել եմ կինոյից։ Հետո թատրոնը փոխարինվեց կինոյով, բայց երազանքս անկատար մնաց։ Թարգմանությունն ինչ-որ չափով կոմպենսացնում է. կարծես տեքստ եմ բեմադրում՝ հոգալով թե՛ մի լեզվից մյուսին փոխադրելու, թե հերոսների, միզանսցենի, կոմպոզիցիայի խնդիրները։ Թարգմանությունը թույլ է տալիս ամեն ինչ ուզածդ ձևով ներկայացնել՝ որոշակի սահմանների շրջանակում։